CELEX: 22012D0134
Language: bg
Date: 2012-07-13 00:00:00
Title: Решение на Съвместния комитет на ЕИП № 134/2012 от 13 юли 2012 година за изменение на приложение XIII (Транспорт) към Споразумението за ЕИП

8.11.2012   
            
            
               BG
            
            
               Официален вестник на Европейския съюз
            
            
               L 309/15
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 134/2012
   от 13 юли 2012 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XIII към Споразумението беше изменено с Решение на Съвместния комитет на ЕИП № 113/2012 от 15 юни 2012 г. (1)
               
            
         
               (2)
            
            
               Регламент (ЕС) № 72/2010 на Комисията от 26 януари 2010 г. за определяне на процедурите за провеждане на проверки от Комисията в областта на сигурността на въздухоплаването (2) беше включен в Споразумението с Решение на Съвместния комитет на ЕИП № 75/2010 (3).
            
         
               (3)
            
            
               С оглед да се осигури еднотипното прилагане на Регламент (ЕС) № 72/2010 в цялото Европейско икономическо пространство, приложение ХIII следва да бъде изменено така, че да се улесни сътрудничеството между Комисията и Надзорния орган на ЕАСТ,
            
         ПРИЕ НАСТОЯЩОТО РЕШЕНИЕ:
   Член 1
   Точка 66зв (Регламент (ЕС) № 72/2010 на Комисията) от приложение XIII към Споразумението се изменя, както следва:
   
               1.
            
            
               Съществуващата адаптация се номерира като адаптация а):
            
         
               2.
            
            
               След адаптация а) се добавя следната адаптация:
               
                           „б)
                        
                        
                           В член 6, параграф 2 се добавя следното:
                           „В съответните си проверки Комисията може да се обръща към национални одитори, посочени от държавите от ЕАСТ, а Надзорният орган на ЕАСТ може да се обръща към национални одитори, посочени от държавите — членки на ЕС.
                           В съответните си проверки Комисията и Надзорният орган на ЕАСТ могат да се канят взаимно да участват като наблюдатели.“ “
                        
                     
         Член 2
   Настоящото решение влиза в сила на 14 юли 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 13 юли 2012 година.
      
         
            За Съвместния комитет на ЕИП
         
         
            Председател
         
         Atle LEIKVOLL
      
   
   
      (1)  ОВ L 270, 4.10.2012 г., стр. 37.
   
      (2)  ОВ L 23, 27.1.2010 г., стр. 1.
   
      (3)  ОВ L 244, 16.9.2010 г., стр. 32.
   
      (4)  Без отбелязани конституционни изисквания.